- Hindi News
- National
- मातृ और शिशु स्वास्थ्य संबंधी जन चेतना कार्यक्रम में दी योजनाओं की जानकारी
मातृ और शिशु स्वास्थ्य संबंधी जन चेतना कार्यक्रम में दी योजनाओं की जानकारी
राजसमंद/गजपुर। राजसमंदपंचायत समिति के ग्राम पंचायत सांगठ कला में शनिवार को मातृ एवं शिशु स्वास्थ्य एवं जन चेतना कार्यक्रम में उपखंड अधिकारी राजेंद्र प्रसाद अग्रवाल ने कहा कि देश में बढ़ती जनसंख्या को रोकने तथा मातृ एवं शिशु मृत्यु दर को कम करने के लिए केंद्र राज्य सरकार द्वारा अनेक स्वास्थ्य योजनाएं चलाई जा रही है। आमजन को जागरूक होकर स्वास्थ योजनाओं का लाभ लेना होगा।
राजकीय उच्च माध्यमिक विद्यालय सांगठ कला परिसर मे क्षेत्रीय प्रचार निदेशालय सूचना एवं प्रसारण मंत्रालय, भारत सरकार उदयपुर द्वारा केंद्रीय स्वास्थ्य एवं परिवार कल्याण मंत्रालय, स्वास्थ्य विभाग राजस्थान सरकार के सहयोग से मातृ एवं शिशु स्वास्थ्य (वात्सल्य) कार्यक्रम हुआ। कार्यक्रम में अतिथियों ने अभियान के दौरान क्षेत्र में किए गए प्रचार के दौरान की गई स्वस्थ शिशु, वालीबॉल, कबड्डी, रंगोली, मेंहदी बैडमिंटन, दौड़, मटका पेटिंग, मौखिक प्रश्नोत्तरी के विजेता प्रतियोगिताओं को सम्मानित किया। कार्यक्रम के दौरान स्वास्थ्य शिविर में 122 से अधिक मरीजों की जांच कर नि:शुल्क दवाई दी।
गजपुर। सांगठ कला में मातृ एवं शिशु स्वास्थ्य, जन चेतना कार्यक्रम में पुरस्कार देकर सम्मानित करते हुए।
tgl_Latn sot_Latn hin_Deva hin_Deva hin_Deva hin_Deva hin_Deva